stanford-oval/wikipedia huggingface dataset:
จักรวาลภาพยนตร์มาร์เวล: เฟสหก
ละครชุดทางโทรทัศน์ > มาร์เวลซอมบี้

บทความหลัก: มาร์เวลซอมบี้
ฮีโรรุ่นใหม่ต่อสู้กับซอมบี้
แอนิเมชันชุด มาร์เวลซอมบี้ ประกาศในเดือนพฤศจิกายน ค.ศ. 2021 โดยมี ไบรอัน แอนดรูวส์ เป็นผู้กำกับ และ เซบ เวลส์ ทำหน้าที่เป็นหัวหน้าผู้เขียนบท สร้างจากหนังสือการ์ตูนชุด มาร์เวลซอมบี้ แอนิเมชันชุดดำเนินเรื่องต่อจากจักรวาลที่ปรากฏครั้งแรกใน สมมุติว่า...? ตอน "สมมุติว่า... ซอมบี้?!" และรวมถึงตัวละครที่เปิดตัวในเฟสสี่ของจักรวาลภาพยนตร์มาร์เวล มาร์เวลซอมบี้ กำหนดออกอากาศบนดิสนีย์+ ในวันที่ 3 ตุลาคม ค.ศ. 2025 และจะมีทั้งหมดสี่ตอน
นักแสดงหลายคนกลับมารับบทเดิมของพวกเขาใน  มาร์เวลซอมบี้ ได้แก่ อควาฟินา เป็น เคที, เดวิด ฮาร์เบอร์ เป็น อเล็กซี โชสตาคอฟ / เรดการ์เดียน, ซือมู่ หลิว เป็น ซู ชาง-ชี, อลิซาเบธ โอลเซน เป็น วันด้า แม็กซิมอฟฟ์ / สการ์เล็ตวิทช์, แรนดัลล์ พาร์ก เป็น จิมมี วู, ฟลอเรนซ์ พิว เป็น เยเลนา เบโลวา, เฮลี สไตน์เฟลด์ เป็น เคต บิชอป, ดอมีนีก ทอร์น เป็น รีรี วิลเลียมส์ / ไอรอนฮาร์ต, และ ไอมาน เวลลานี เป็น กมลา ข่าน / มิสมาร์เวล
ละครชุดทางโทรทัศน์ > วันเดอร์แมน

บทความหลัก: วันเดอร์แมน (ละครชุด)
เดสติน แดเนียล เครตตัน เซ็นสัญญาหลายปีกับมาร์เวลสตูดิโอส์ในเดือนธันวาคม ค.ศ. 2021 เพื่อพัฒนาโครงการโทรทัศน์สำหรับดิสนีย์+ โดยมีละครชุดแนวตลกที่อยู่ระหว่างการพัฒนาในขณะนั้นผ่านบริษัท แฟมิลีโอนด์ ของเครตตัน ละครชุดได้รับการเปิดเผยในเดือนมิถุนายน ค.ศ. 2022 ว่ากำลังอยู่ในช่วงต้นของการพัฒนาและมีชื่อว่า วันเดอร์แมน โดยเน้นไปที่ตัวละคร ไซมอน วิลเลียมส์ / วันเดอร์แมน และ แอนดรูว์ เกสต์ เข้าร่วมพัฒนาละครชุดโดยทำหน้าที่เป็นหัวหน้าผู้เขียนบท เกสต์ ต่อมาทำหน้าที่เป็นโชว์รันเนอร์ ยาห์ยา อับดุล-มาทีน ที่ 2 ได้รับเลือกให้แสดงเป็นตัวละครตามชื่อเรื่องในเดือนตุลาคม การถ่ายทำเริ่มต้นในเดือนเมษายน ค.ศ. 2023 ที่ลอสแองเจลีส และเรดฟอร์ดสตูดิโอเซ็นเตอร์ โดยมี เครตตัน, สเตลลา เมกี, เจมส์ พอนโซลด์ต, และทิฟฟานี จอห์นสัน เป็นผู้กำกับในแต่ละตอนของละครชุด โอนิกซ์คอลเล็กทิฟ เป็นผู้อำนวยการสร้างร่วมของละครชุด การถ่ายทำดำเนินต่อในช่วงต้นเดือนมกราคม ค.ศ. 2024 และสิ้นสุดในเดือนเมษายน ค.ศ. 2024 วันเดอร์แมน กำหนดออกอากาศบนดิสนีย์+ ในเดือนธันวาคม ค.ศ. 2025 และคาดว่าจะมีแปดตอน ละครชุดจะเป็นส่วนหนึ่งของ "มาร์เวลสปอตไลต์"
เบน คิงสลีย์ จะกลับมารับบทเดิมของเขาในจักรวาลภาพยนตร์มาร์เวลเป็น เทรเวอร์ สแลตเทอรี
ละครชุดทางโทรทัศน์ > วิสชั่นเควสต์

ละครชุดแยกเรื่องที่สองจาก วันด้าวิสชั่น ต่อจาก อกาธา ออล อะลอง (2024) ได้รับการเปิดเผยในเดือนตุลาคม ค.ศ. 2022 ว่ากำลังอยู่ในการพัฒนา ชื่อว่า วิสชั่นเควสต์ โดยมีตัวละคร วิสชั่น เป็นศูนย์กลาง แจ็ก เชเฟอร์ ได้รับเลือกให้เป็นหัวหน้าผู้เขียนบทและผู้อำนวยการสร้างบริหาร และ พอล เบ็ตตานีย์ คาดว่าจะกลับมารับบทเดิมของเขา เชเฟอร์ไม่ได้พัฒนา วิสชั่นเควสต์ อีกต่อไปในเดือนพฤษภาคม ค.ศ. 2024 เนื่องจากเธอให้ความสำคัญกับ อกาธา ออล อะลอง และมาร์เวลสตูดิโอส์ว่าจ้าง เทอร์รี มาทาลัส เพื่อพัฒนาละครชุดและทำหน้าที่เป็นโชว์รันเนอร์ เบ็ตตานีย์ได้รับการยืนยันจะกลับมารับบทเดิมของเขา มาร์เวลยังคงเรียกละครชุดนี้ว่า วิสชั่นเควสต์ แม้ว่าจะมีการรายงานว่านี่ไม่ใช่ชื่อสุดท้ายก็ตาม ละครชุดนี้ตั้งใจให้เป็นบทสรุปไตรภาคของละครชุดที่ประกอบด้วย วันด้าวิสชั่น และ อกาธา ออล อะลอง การถ่ายทำคาดว่าจะเริ่มต้นในช่วงต้น ค.ศ. 2025 ในอังกฤษ ละครชุดกำหนดออกอากาศบนดิสนีย์+ ใน ค.ศ. 2026
เจมส์ สเปเดอร์ จะกลับมารับบทเดิมของเขาเป็น อัลตรอน จาก อเวนเจอร์ส: มหาศึกอัลตรอนถล่มโลก (2015)
นักแสดงและตัวละครประจำ

บทความหลัก: รายชื่อนักแสดงภาพยนตร์ในจักรวาลภาพยนตร์มาร์เวล
รายการตัวบ่งชี้
ส่วนนี้รวมถึงตัวละครที่จะปรากฏตัวในภาพยนตร์ในเฟสหกของจักรวาลภาพยนตร์มาร์เวล และมีชื่ออยู่ในรายชื่อนักแสดงบนใบปิดภาพยนตร์อย่างน้อยหนึ่งเรื่อง
ส่วนที่ว่างเป็นสีเทาเข้ม หมายถึง ตัวละครอยู่ในภาพยนตร์ที่ยังไม่ได้ประกาศ
| ตัวละคร | 2025> เดอะ แฟนแทสติก โฟร์: จุดเริ่มต้นปฐมบทใหม่ | 2026> อเวนเจอร์ส: ดูมส์เดย์ | 2026> ภาคต่อ สไปเดอร์แมน ที่ยังไม่มีชื่อ | 2027> อเวนเจอร์ส: ซีเครตวอร์ส |
| --- | --- | --- | --- | --- |
| เบ็น กริมม์เดอะทิง | อีบอน มอสส์-บาครัค | อีบอน มอสส์-บาครัค |  | อีบอน มอสส์-บาครัค |
| รีด ริชาร์ดสมิสเตอร์แฟนแทสติก | เปโดร ปัสกัล | เปโดร ปัสกัล |  | เปโดร ปัสกัล |
| จอห์นนี สตอร์มฮิวเมนทอร์ช | โจเซฟ ควินน์ | โจเซฟ ควินน์ |  | โจเซฟ ควินน์ |
| ซู สตอร์มอินวิซิเบิลวูเมน | วาเนสซา เคอร์บี | วาเนสซา เคอร์บี |  | วาเนสซา เคอร์บี |
| ปีเตอร์ ปาร์คเกอร์สไปเดอร์-แมน |  | ทอม ฮอลแลนด์ | ทอม ฮอลแลนด์ |  |
| วิกเตอร์ วอน ดูมด็อกเตอร์ดูม |  | รอเบิร์ต ดาวนีย์ จูเนียร์ |  | รอเบิร์ต ดาวนีย์ จูเนียร์ |
เควิน ไฟกี ณ งานแซนดิเอโกคอมิก-คอน 2024 โดยเขาได้ให้ข้อมูลเกี่ยวกับภาพยนตร์บางเรื่องในเฟสหก
โจและแอนโทนี รุสโซ กลับมาเป็นผู้กำกับใน อเวนเจอร์ส: ดูมส์เดย์ และ อเวนเจอร์ส: ซีเครตวอร์ส
ศูนย์กีฬาทางน้ำบึงหนองบอน

| ศูนย์กีฬาทางน้ำบึงหนองบอน |
| --- | --- |
ประเภท: สวนสาธารณะ
ที่ตั้ง: แขวงหนองบอน เขตประเวศ กรุงเทพมหานคร
พิกัดภูมิศาสตร์: 13°41′34.9″N 100°39′44.1″E﻿ / ﻿13.693028°N 100.662250°E﻿ / 13.693028; 100.662250
พื้นที่: 644 ไร่ (103.0 เฮกตาร์; 255 เอเคอร์)
ก่อตั้ง: 23 มิถุนายน 2551 (2551-06-23)
ผู้ดำเนินการ:   กรุงเทพมหานคร
สถานะ: เปิดตลอดทั้งปี
ขนส่งมวลชน:  อุดมสุข
ศูนย์กีฬาทางน้ำบึงหนองบอน (อังกฤษ: Nong Bon Water Sports Center) หรือ สวนสาธารณะบึงหนองบอน เป็นสวนสาธารณะระดับเมืองที่ใหญ่ที่สุดของกรุงเทพมหานคร ตั้งอยู่ในซอยเฉลิมพระเกียรติ ร.9 ซอย 43 (เข้าบึงรับน้ำ) ห่างจากถนนเฉลิมพระเกียรติ ร.9 ประมาณ 700 เมตร ติดกับมุมด้านตะวันตกเฉียงเหนือของสวนหลวง ร.9 ในพื้นที่แขวงหนองบอน เขตประเวศ มีพื้นที่ 644 ไร่ (103.0 เฮกตาร์; 255 เอเคอร์) ซึ่งใหญ่กว่าสวนหลวง ร.9
ประวัติ

บึงหนองบอน (ทะเลสาบหนองบอน) เป็นหนึ่งในโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เริ่มขุดเมื่อปี พ.ศ. 2536 แล้วเสร็จเมื่อปี พ.ศ. 2542 มีลักษณะเป็นทะเลสาบประดิษฐ์ที่ทำหน้าที่เป็นแก้มลิงจำนวน 3 บึง ช่วยสนับสนุนปริมาณน้ำที่ไหลบ่าจากภาคตะวันออก เพื่อป้องกันน้ำท่วมในช่วงฤดูน้ำหลาก (ประมาณเดือนตุลาคม) นอกจากนี้ ยังเคยใช้เป็นสถานที่จัดการแข่งขันกีฬาทางน้ำในมหกรรมกีฬาเอเชียนเกมส์ 1998 ที่ประเทศไทยเป็นเจ้าภาพ เมื่อปี พ.ศ. 2541 และกีฬาแห่งชาติ ครั้งที่ 32 ที่กรุงเทพมหานครเป็นเจ้าภาพ เมื่อปี พ.ศ. 2543
ต่อมา พื้นที่อ่างเก็บน้ำที่สวยงามนี้ได้รับการพัฒนาให้เป็นศูนย์กีฬาทางน้ำโดยกรุงเทพมหานคร (กทม.) เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีฉลองสิริราชสมบัติครบ 60 ปี พ.ศ. 2549 โดยเปิดให้บริการเมื่อวันที่ 23 มิถุนายน พ.ศ. 2551 จากนั้นได้รับการพัฒนาต่อให้เป็นสวนสาธารณะ โดยสร้างทางจักรยานรอบบึงระยะทางประมาณ 4 กิโลเมตร เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสเฉลิมพระชนมพรรษา 83 พรรษา ในวันที่ 12 สิงหาคม พ.ศ. 2558 โดยหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครในขณะนั้น เป็นประธานในพิธีเปิดทางจักรยานเมื่อวันที่ 2 กันยายน พ.ศ. 2558 และเป็นประธานในพิธีเปิดสวนสาธารณะบึงหนองบอนอย่างเต็มรูปแบบเมื่อวันที่ 27 มกราคม พ.ศ. 2559
ภาพรวม

สวนแห่งนี้มีบริการวินด์เซิร์ฟ พายเรือคายัก และล่องเรือกลางบึงหนองบอน โดยเปิดให้บริการแก่บุคคลทั่วไป คิดค่าบริการรายปี ปีละ 40 บาท นอกจากนี้ ยังมีทางจักรยานและจ็อกกิง ระยะทาง 4 กิโลเมตร ล้อมรอบทะเลสาบ และให้บริการโซนสวนสุนัขสำหรับผู้ที่นำสัตว์เลี้ยงมาเข้าสวน และริมทะเลสาบ ยังมีภูมิทัศน์ที่สวยงาม เหมาะสำหรับการพักผ่อนหย่อนใจและถ่ายรูป โดยเฉพาะในเวลาพระอาทิตย์ขึ้นและพระอาทิตย์ตก
โครงการในอนาคต

เมื่อวันที่ 9 พฤษภาคม พ.ศ. 2567 คณะอำนวยการจัดงานพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ที่มีเศรษฐา ทวีสิน นายกรัฐมนตรี เป็นประธานกรรมการ ได้ประชุมคัดเลือกโครงการเฉลิมพระเกียรติในโอกาสดังกล่าวจำนวน 10 โครงการ ซึ่งหนึ่งในนั้นคือโครงการยกระดับศูนย์กีฬาทางน้ำบึงหนองบอน โดยการพัฒนาเป็นสวนสาธารณะเต็มรูปแบบ และผนวกรวมเข้ากับสวนหลวง ร.9 ที่มีพื้นที่ติดกัน เป็นสวนสาธารณะที่มีพื้นที่รวมมากกว่า 1,144 ไร่ ซึ่งจะทำให้เป็นสวนสาธารณะระดับมหานครแห่งแรกของประเทศไทย และมีขนาดใหญ่ที่สุดในประเทศไทย และรัฐบาลจะขอพระราชทานชื่อสวนสาธารณะแห่งนี้ว่า สวนหลวง ร.10 โดยดำเนินการควบคู่กับการสร้างสวนหย่อมขนาดเล็กอีก 72 แห่งทั่วกรุงเทพมหานคร
ทั้งนี้ โครงการยกระดับศูนย์กีฬาทางน้ำบึงหนองบอนได้เริ่มมีการดำเนินการในระยะที่ 1 ตั้งแต่เดือนธันวาคม พ.ศ. 2566 โดยการก่อสร้างประตูทางเชื่อมต่อระหว่างสวนหลวง ร.9 กับบึงหนองบอน เป็นเส้นทางเดิน-วิ่ง ระยะทาง 10.5 กิโลเมตร และต่อมาเมื่อวันที่ 25 พฤษภาคม พ.ศ. 2567 เศรษฐาพร้อมคณะรัฐมนตรีและผู้ติดตามได้ร่วมกันปลูกต้นราชพฤกษ์และอินทนิลภายในศูนย์กีฬาทางน้ำบึงหนองบอน รวม 10 ต้น คาดว่าโครงการในระยะที่ 1 จะแล้วเสร็จในเดือนธันวาคม พ.ศ. 2567 หลังจากนั้นจะดำเนินโครงการต่อในระยะที่ 2 โดยก่อสร้างสนามกีฬาประเภทต่าง ๆ รวมถึงพื้นที่กิจกรรมอื่น ๆ ซึ่งคาดว่าจะก่อสร้างแล้วเสร็จในเดือนตุลาคม พ.ศ. 2568
ดูเพิ่ม

สวนหลวง ร.9
แหล่งข้อมูลอื่น

ศูนย์กีฬาบึงหนองบอน ที่เฟซบุ๊ก
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
วง อ.ส. วันศุกร์

วง อ.ส. วันศุกร์ เป็นวงดนตรีในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีที่มาจากการที่วงเล่นดนตรีออกอากาศทางสถานีวิทยุ อ.ส. ในทุกเย็นวันศุกร์ ณ พระที่นั่งอัมพรสถาน พระราชวังดุสิต
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเห็นว่าวงลายคราม มีนักดนตรีซึ่งเป็นพระราชวงศ์ผู้ใหญ่ สูงอายุมากยิ่งขึ้น บางครั้งเล่นดนตรีประเภทเครื่องเป่าไม่ค่อยถนัดแล้ว พระองค์จึงโปรดเกล้าฯ ให้นักดนตรีหนุ่ม ๆ มาผสมวงเล่นร่วมกับวงลายคราม  จึงเกิดเป็นวง อ.ส. วันศุกร์ ขึ้น โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงแซกโซโฟนเป็นหัวหน้าวง และนายแมนรัตน์ ศรีกรานนท์ เป็นนายวง
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชนิพนธ์เพลงพระราชนิพนธ์ศุกร์สัญลักษณ์ {Friday Night Rag} พระราชทานเป็นเพลงประจำ อ.ส.วันศุกร์
ประวัติวงดนตรี

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นศิลปินผู้เพียบพร้อมด้วยพระปรีชาสามารถในการสร้างสรรค์ดนตรี เมื่อเสด็จนิวัตประเทศไทยใน พ.ศ. 2494 แล้วประทับที่พระที่นั่งอัมพรสถาน พระราชวังดุสิต เพราะระหว่างนั้นมีการก่อสร้างเพิ่มเติม พระตำหนักจิตรลดารโหฐาน ได้ทรงรวบรวมพระประยูรญาติบางองค์และคนสนิทมาเล่นดนตรีกันและพระราชทานชื่อวงนี้ว่า “วงลายคราม” ขึ้นเป็นวงดนตรีส่วนพระองค์วงแรก
ในปี พ.ศ. 2495 กรมประชาสัมพันธ์ได้น้อมเกล้าฯ ถวายเครื่องส่งวิทยุกำลังส่ง 100 วัตต์ ซึ่งมีทั้งคลื่นสั้นและคลื่นยาว พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงทรงตั้ง “สถานีวิทยุ อ.ส.” ขึ้นที่พระที่นั่งอัมพรสถาน (ตัวอักษรย่อ อ.ส. ทรงนำมาจากคำว่า พระที่นั่งอัมพรสถาน) เพื่อใช้เป็นสื่อกลางให้ความบันเทิงและสาระประโยชน์ ตลอดจนข่าวสารต่าง ๆ แก่ประชาชน ปัจจุบันสถานีวิทยุ อ.ส. ได้ย้ายมาตั้งในบริเวณสวนจิตรลดา พระราชวังดุสิต ต่อมา มีการปรับปรุงวงดนตรีลายคราม เนื่องจากนักดนตรีกิตติมศักดิ์เหล่านั้นเริ่มทรงพระชรามากขึ้น ไม่สามารถมาร่วมเล่นดนตรีได้อย่างเต็มที่ จนเหลือแค่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและนายแมนรัตน์ ศรีกรานนท์ เท่านั้น นายแมนรัตน์ จึงได้ขอพระราชทานพระบรมราชานุญาตหานักดนตรีเข้ามาถวายงานเพิ่มเติมจนครบวงให้สามารถเล่นต่อไปได้ ต่อมาจึงได้รับพระราชทานชื่อวงใหม่นี้ว่า “อ.ส.วันศุกร์” พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงดนตรีกับ วง อ.ส.วันศุกร์ บรรเลงออกอากาศทางสถานีวิทยุ อ.ส.เป็นประจำทุกวันศุกร์ ทรงจัดรายการเพลง และทรงเลือกแผ่นเสียงเอง บางครั้งโปรดเกล้าฯ ให้ผู้ฟังโทรศัพท์ขอเพลงจากวงดนตรีที่กำลังบรรเลงได้ด้วย ปัจจุบันนี้ วงดนตรี อ.ส. วันศุกร์ มีอายุ 50 ปีเต็มย่างเข้า 51 ปีแล้ว
สมาชิกวง

สมาชิกของวงดนตรี อ.ส.วันศุกร์ ได้แก่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พระบาทสมเด็จพระวชิรเกล้าเจ้าอยู่หัว
หม่อมเจ้าชมปกบุตร ชุมพล
หม่อมราชวงศ์เสนีย์ ปราโมช
หม่อมหลวงประพันธ์ สนิทวงศ์
หม่อมหลวงเสรี ปราโมช
พลเรือเอก หม่อมหลวงอัศนี ปราโมช ศิลปินแห่งชาติ
เรืออากาศตรี ศาสตราจารย์พิเศษ ดร.แมนรัตน์ ศรีกรานนท์ ศิลปินแห่งชาติ
ว่าที่ร้อยตรี อวบ เหมะรัชตะ
นายถาวร เยาวขันธ์
นายสุวิทย์ อังศวานนท์
พลโท ทพ.ทวีศักดิ์ ทวีศรี
นายนนท์ บูรณสมภพ
นายกวี อังศวานนท์
นายสันทัด ตัณฑนันทน์
นายอุทิตต์ ทินกร ณ อยุธยา
นายธรรมรักษ์ ทินกร ณ อยุธยา
นายอนิรุทธิ์ ทินกร ณ อยุธยา
รองศาสตราจารย์ ดร.ภาธร ศรีกรานนท์
นักร้องประจำวง ได้แก่
ท่านผู้หญิงหญิงสาวิตรี ศรีวิสารวาจา
คุณหญิงจามรี สนิทวงศ์ ณ อยุธยา
ศาสตราจารย์กิตติคุณ ดร.คุณกัญดา ธรรมมงคล
ท่านผู้หญิงสุวรี เทพาคำ
นางสารา เกษมศรี
นางพรศรี สนิทวงศ์
คุณหญิงทองทิพ  รัตนะรัตน์
หม่อมราชวงศ์เบญจาภา ไกรฤกษ์
นายพัลลภ สุวรรณมาลิก
นายเดช ทิวทอง
นาวาอากาศเอก อภิจิต ศุกระจันทร์
ลักษณะพิเศษของ วง อ.ส.วันศุกร์ คือ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงร่วมบรรเลงกับสมาชิกของวง ออกอากาศกระจายเสียงทางสถานีวิทยุเป็นประจำทุกวันศุกร์ เป็นการเปิดโอกาสให้พสกนิกรได้ติดต่อกับพระองค์ได้ง่ายขึ้น บางครั้งทรงจัดรายการเพลงและทรงเลือกแผ่นเสียงในระยะแรก บางครั้งก็โปรดเกล้าฯ ให้มีการขอเพลงด้วยและจะทรงรับโทรศัพท์ด้วยพระองค์เอง นอกจากนี้เมื่อเกิดเหตุการณ์วาตภัยแหลมตะลุมพุก ได้อาศัยวงดนตรี อ.ส. ประกาศชักชวนประชาชนบริจาคทรัพย์ สิ่งของ ฯลฯ ช่วยเหลือผู้ประสบภัย และเป็นต้นจุดกำเนิดของ "มูลนิธิราชประชานุเคราะห์ ในพระบรมราชูปถัมภ์"
บทบาทสำคัญอีกประการหนึ่งของวงดนตรี อ.ส.วันศุกร์ คือ บรรเลงในงาน วันทรงดนตรี ตามที่มหาวิทยาลัยต่าง ๆ ได้กราบบังคมทูลเชิญเสด็จฯ เพื่อทรงสังสรรค์ร่วมกับนิสิตนักศึกษาเป็นการส่วนพระองค์ ซึ่งได้ดำเนินต่อเนื่องมาเป็นเวลายาวนานกว่าสิบปี ในปัจจุบันเมื่อมีพระราชกรณียกิจเพิ่มขึ้นอย่างมากมาย ประเพณีวันทรงดนตรีจึงได้ยกเลิกไป แต่ทรงพระกรุณาโปรดเกล้าฯ ให้วงดนตรีจากสถาบันต่าง ๆ ทั้งราชการและเอกชน รวมทั้งนักเรียน นิสิต นักศึกษา หมุนเวียนกันมาบรรเลงดนตรีเป็นประจำ ณ สถานีวิทยุ อ.ส. แทน
ดูเพิ่ม

วงลายคราม
อุทัย ชุณหะจันทน

| อุทัย ชุณหะจันทนป> ม. |
| --- | --- |

รัฐมนตรีช่วยว่าการกระทรวงสาธารณสุข
ดำรงตำแหน่ง 17 มีนาคม พ.ศ. 2518 – 20 เมษายน พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
เกิด: อำเภอบางบาล จังหวัดพระนครศรีอยุธยา
พรรคการเมือง: สังคมชาตินิยม

อุทัย ชุณหะจันทน อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพระนครศรีอยุธยา 1 สมัย
ประวัติ

อุทัย ชุณหะจันทน เป็นชาวอำเภอบางบาล จังหวัดพระนครศรีอยุธยา เกิดในตระกูลดั้งเดิมมีฐานะทางเศรษฐกิจมั่นคง มีที่นาให้เช่าเป็นจำนวนมาก ต่อมาเขาได้ประกอบธุรกิจร้านอาหารศรแดง ย่านอนุสาวรีย์ประชาธิปไตย
อุทัย ชุณหะจันทน ได้สร้างถาวรวัตถุหลายแห่ง เช่น โรงเรียน วัด โดยได้บริจาคเงินสร้างโรงเรียนวัดจุฬามณี (ชุณหะจันทนประชาสรรค์) ในปี พ.ศ. 2509 จึงตั้งชื่อโรงเรียนเพื่อเป็นอนุสรณ์
งานการเมือง

อุทัย ชุณหะจันทน เป็นนักการเมืองชาวไทย เป็นนักธุรกิจเจ้าของร้านอาหารศรแดง กรุงเทพมหานคร ต่อมาได้รับการชักชวนจาก ประเสริฐ บุญสม ให้เข้ามาทำงานการเมือง จึงลงสมัครรับเลือกตั้งในนามพรรคสังคมชาตินิยม จนได้รับเลือกตั้งเป็นสมาชิกสภาผู้แทนราษฎรจัดหวัดพระนครศรีอยุธยา ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และเขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์คึกฤทธิ์ ปราโมช
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ประเสริฐ จันทรรวงทอง

| ประเสริฐ จันทรรวงทองม> ป.ช. ม.ว.ม. |
| --- | --- |
ประเสริฐ ใน พ.ศ. 2567

รองนายกรัฐมนตรี
อยู่ในวาระ
เริ่มดำรงตำแหน่ง  3 กันยายน พ.ศ. 2567 (6 เดือน 14 วัน)ดำรงตำแหน่งร่วมกับ  ภูมิธรรม เวชยชัย สุริยะ จึงรุ่งเรืองกิจ อนุทิน ชาญวีรกูล พีระพันธุ์ สาลีรัฐวิภาค พิชัย ชุณหวชิร
นายกรัฐมนตรี: แพทองธาร ชินวัตร
ก่อนหน้า: ภูมิธรรม เวชยชัย สุริยะ จึงรุ่งเรืองกิจ พิชัย ชุณหวชิร อนุทิน ชาญวีรกูล พัชรวาท วงษ์สุวรรณ พีระพันธุ์ สาลีรัฐวิภาค
รัฐมนตรีว่าการกระทรวงดิจิทัลเพื่อเศรษฐกิจและสังคม
อยู่ในวาระ
เริ่มดำรงตำแหน่ง  1 กันยายน พ.ศ. 2566 (1 ปี 6 เดือน 16 วัน)
นายกรัฐมนตรี: เศรษฐา ทวีสิน แพทองธาร ชินวัตร
ก่อนหน้า: ชัยวุฒิ ธนาคมานุสรณ์
รัฐมนตรีช่วยว่าการกระทรวงคมนาคม
ดำรงตำแหน่ง 27 ตุลาคม พ.ศ. 2555 – 30 มิถุนายน พ.ศ. 2556 (8 เดือน 3 วัน)
นายกรัฐมนตรี: ยิ่งลักษณ์ ชินวัตร
รัฐมนตรีว่าการ: ชัชชาติ สิทธิพันธุ์
ก่อนหน้า: ชัจจ์ กุลดิลก   ชัชชาติ สิทธิพันธุ์
ถัดไป: พ้อง ชีวานันท์
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 14 พฤษภาคม พ.ศ. 2566 – 9 มกราคม พ.ศ. 2567 (7 เดือน 26 วัน)
เลขาธิการพรรคเพื่อไทย
ดำรงตำแหน่ง 1 ตุลาคม พ.ศ. 2563 – 27 ตุลาคม พ.ศ. 2566 (3 ปี 26 วัน)
ก่อนหน้า: อนุดิษฐ์ นาครทรรพ
ถัดไป: สรวงศ์ เทียนทอง
สมาชิกสภาผู้แทนราษฎร จังหวัดนครราชสีมา
ดำรงตำแหน่ง 6 มกราคม พ.ศ. 2544 – 20 มีนาคม พ.ศ. 2566 (22 ปี 2 เดือน 14 วัน)
ถัดไป: พชร จันทรรวงทอง
 
ข้อมูลส่วนบุคคล
เกิด: 1 เมษายน พ.ศ. 2503 (64 ปี) อำเภอสีคิ้ว จังหวัดนครราชสีมา ประเทศไทย
พรรคการเมือง: ความหวังใหม่ (2539-2544) ไทยรักไทย (2544–2550) พลังประชาชน (2550–2551) เพื่อไทย (2551–ปัจจุบัน)

ประเสริฐ จันทรรวงทอง ม.ป.ช. ม.ว.ม. (เกิด 1 เมษายน พ.ศ. 2503) ชื่อเล่น ไก่,กุ๊กไก่,กุ๊กกุ๊กไก่เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงดิจิทัลเพื่อเศรษฐกิจและสังคม และประธานคณะกรรมการแม่น้ำโขงแห่งชาติไทย ในรัฐบาล แพทองธาร ชินวัตร อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย อดีตเลขาธิการพรรคเพื่อไทย  อดีตรัฐมนตรีช่วยว่าการกระทรวงคมนาคม ในรัฐบาล ยิ่งลักษณ์ ชินวัตร อดีตสมาชิกสภาผู้แทนราษฎรจังหวัดนครราชสีมา 6 สมัยและอดีตสมาชิกสภาจังหวัดนครราชสีมา 2 สมัย
ประวัติ

ประเสริฐเกิดเมื่อวันที่ 1 เมษายน พ.ศ. 2503 ที่ตำบลสีคิ้ว อำเภอสีคิ้ว จังหวัดนครราชสีมา มีชื่อเล่นว่า "ไก่" จบการศึกษาในระดับประถมศึกษาตอนต้นจากโรงเรียนมงคลกุลวิทยา ระดับประถมศึกษาตอนปลายจากโรงเรียนไทยวัฒนาประชารัฐ ระดับมัธยมศึกษาตอนต้นจากโรงเรียนอำนวยศิลป์ พระนคร ระดับมัธยมศึกษาตอนปลายจากโรงเรียนบดินทรเดชา (สิงห์ สิงหเสนี) ระดับปริญญาตรี วิทยาศาสตรบัณฑิต สาขาเศรษฐศาสตร์และบริหารธุรกิจ จากมหาวิทยาลัยเกษตรศาสตร์ จบปริญญาโท มหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)
ในปี พ.ศ. 2566 พชร จันทรรวงทอง บุตรชายของเขาชนะการเลือกตั้งในจังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป และได้รับการแต่งตั้งเป็นกรรมการบริหารพรรคเพื่อไทย ทั้งนี้ ปรีชา จันทรรวงทอง พี่ชายของนายประเสริฐ ยังดำรงตำแหน่งทางการเมืองเป็นนายกเทศมนตรีเมืองสีคิ้ว ในขณะที่นายประเสริฐเป็นรัฐมนตรี
การทำงาน

นายประเสริฐเคยดำรงตำแหน่งสมาชิกสภาจังหวัดนครราชสีมา 2 สมัย ต่อมาได้เป็น ส.ส.พรรคไทยรักไทยในปี พ.ศ. 2544 และ พ.ศ. 2548 ก่อนที่พรรคจะถูกยุบ และย้ายไปสังกัดพรรคพลังประชาชน นายประเสริฐลงสมัครรับเลือกตั้งอีกครั้งและได้รับเลือก ก่อนที่พรรคพลังประชาชนจะถูกตัดสินยุบพรรค ทำให้นายประเสริฐต้องย้ายไปสังกัดพรรคเพื่อไทยในเวลาต่อมา โดยนายประเสริฐเป็นหนึ่งในผู้ที่ร่วมการอภิปรายไม่ไว้วางใจ นายกรณ์ ทัพรังสี รัฐมนตรีว่าการกระทรวงการคลัง ในรัฐบาลของนายอภิสิทธิ์ เวชชาชีวะด้วย
ต่อมาวันที่ 9 มิถุนายน พ.ศ. 2552 นายพร้อมพงศ์ นพฤทธิ์ โฆษกพรรคเพื่อไทย แถลงผลการประชุมคณะทำงานโฆษกพรรคว่า การประชุมเป็นการแบ่งหน้าที่การทำงานของรองโฆษกพรรคที่มีการตั้งขึ้นเพิ่มเติมอีก 8 คน จากเดิมที่มีรองโฆษกเพียงคนเดียว โดยเป็น ส.ส.ถึง 6 คน คือ นายแพทย์ ชลน่าน ศรีแก้ว ส.ส.น่าน นายประเสริฐ จันทรรวงทอง ส.ส.นครราชสีมา นางฐิติมา ฉายแสง ส.ส.ฉะเชิงเทรา นายสุชาติ ลายน้ำเงิน ส.ส.ลพบุรี ร.ท.ปรีชาพล พงษ์พานิช ส.ส.ขอนแก่น น.ส.วิสาระดี เตชะธีราวัฒน์ ส.ส.เชียงราย สำหรับคนนอกที่มารับตำแหน่งรองโฆษกอีก 2 คนคือ นายจิรายุ ห่วงทรัพย์ และนายพิทยา พุกกะมาน อดีตผู้สมัคร ส.ส.สัดส่วน รวมขณะนี้พรรคเพื่อไทยมีรองโฆษก 9 คน เพื่อต้องการให้มีการประสานเชื่อมโยงกับการทำงานในสภาฯของ ส.ส.ด้วยกันให้มากขึ้น เพราะบางครั้งข้อมูลที่พรรคได้รับมานั้นมาจากคณะกรรมาธิการของสภาผู้แทน ราษฎร ที่มี ส.ส.พรรคเพื่อไทยเป็นคณะกรรมาธิการ
ในปี พ.ศ. 2554 ได้รับแต่งตั้งเป็นประธานคณะกรรมาธิการการป้องกันปราบปรามการฟอกเงินและยาเสพติด สภาผู้แทนราษฎร ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)  จนกระทั่งพ้นจากตำแหน่งรัฐมนตรีในเดือนมิถุนายน พ.ศ. 2556
ในปี พ.ศ. 2563 นายประเสริฐ ได้รับแต่งตั้งเป็นเลขาธิการพรรคเพื่อไทย รวมทั้งทำหน้าที่ประสานงานในการจัดตั้งรัฐบาลหลังการเลือกตั้งปี พ.ศ. 2566 ต่อมาเขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลเศรษฐา ทวีสิน ในปี พ.ศ. 2566 ต่อมาในปี พ.ศ. 2567 ในรัฐบาลแพทองธาร ชินวัตร เขาได้รับการแต่งตั้งเป็นรองนายกรัฐมนตรีอีกตำแหน่งหนึ่งในวันที่ 15 ตุลาคม พ.ศ. 2567 คณะรัฐมนตรีให้ตำแหน่งประธานคณะกรรมการแม่น้ำโขงแห่งชาติไทย ในฐานะที่เป็นรัฐมนตรีที่กำกับสำนักงานทรัพยากรน้ำแห่งชาติ
การทำงาน > สมาชิกสภาผู้แทนราษฎร

ประเสริฐได้รับเลือกตั้งเป็นสมาชิกสภาผู้แทนราษฎรครั้งแรกเมื่อปี พ.ศ. 2544 สังกัดพรรคไทยรักไทย และได้รับเลือกตั้งมาอีก 5 สมัยต่อกันเป็นลำดับ คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อุบล วรวรรณ

| อุบล วรวรรณ |
| --- | --- |

เกิด: หม่อมเจ้าอุบลพรรณี 17 สิงหาคม พ.ศ. 2448 จังหวัดพระนคร ประเทศสยาม
เสียชีวิต: 6 ธันวาคม พ.ศ. 2528 (80 ปี)
คู่สมรส: เฮนรี แคร้บบ์
บิดามารดา: พระเจ้าบรมวงศ์เธอ กรมพระนราธิปประพันธ์พงศ์ หม่อมผัน วรวรรณ ณ อยุธยา
อุบล วรวรรณ (อักษรโรมัน: Ubol F. Varavarn) หรือ อุบลพรรณี แคร้บบ์ มีพระนามเดิมว่า หม่อมเจ้าอุบลพรรณี วรวรรณ (17 สิงหาคม พ.ศ. 2448 – 6 ธันวาคม พ.ศ. 2528) เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์
อุบลถือเป็นเจ้านายฝ่ายในองค์แรกที่เสกสมรสกับชาวต่างชาติ ทว่ามิได้นำความขึ้นกราบบังคมทูลขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัว ถือเป็นการละเมิดกฎมนเทียรบาล จึงถูกถอดจากฐานันดรศักดิ์
พระประวัติ

อุบลมีพระยศเดิมว่าหม่อมเจ้าอุบลพรรณี วรวรรณ มีพระนามลำลองว่าท่านหญิงตัด ประสูติเมื่อวันที่ 17 สิงหาคม พ.ศ. 2448 เป็นธิดาในพระเจ้าบรมวงศ์เธอ กรมพระนราธิปประพันธ์พงศ์กับหม่อมผัน วรวรรณ ณ อยุธยา หม่อมเจ้าอุบลพรรณีทรงขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัวเพื่อเสด็จไปศึกษาต่อที่ประเทศอังกฤษใน พ.ศ. 2472 โดยข้อความในลายพระหัตถ์อ้างว่าจะทรงใช้นามว่า M.C. Ubal Varavarn (หม่อมเจ้าอุบล วรวรรณ) โดยจะอยู่ในการดูแลของหม่อมเจ้าดำรัสดำรง เทวกุล และหม่อมเจ้าอรทิพยประพันธ์ เทวกุล (ขณะนั้นหม่อมจ้าดำรัสดำรงเป็นทูตในอังกฤษ) เพื่อศึกษาเล่าเรียนตามสมควร โดยมีเสด็จพ่อและเจ้าพี่สนับสนุนทุนรอนระหว่างเข้าศึกษา
ระหว่างที่ทรงศึกษาอยู่นั้น ทรงพบรักกับเฮนรี "แฮรี"แคร้บบ์ พนักงานบริษัทยูเนียนเวสเทิร์นเทเลกราฟจำกัด (Union Western Telegraph Ltd.) ทั้งสองสมรสกันเมื่อ พ.ศ. 2477 โดยมิได้นำความขึ้นกราบบังคมทูลขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัว ถือเป็นการละเมิดกฎมนเทียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 ทางรัฐบาลสยามจึงขอให้หม่อมเจ้าอุบลพรรณีเสด็จกลับประเทศ แต่หม่อมเจ้าอุบลพรรณีไม่เสด็จกลับ พร้อมกับแนบลายหัตถ์ขอลาออกจากฐานันดรศักดิ์ชั้นหม่อมเจ้าขึ้นกราบทูล และทรงตอบว่า "ไม่มีอะไรที่จะทำให้เปลี่ยนพระทัย และหวังอยู่แต่ว่าจะได้รับพระราชทานพระบรมราชานุญาตต่อไป" ผลคือมีพระบรมราชโองการให้ถอดหม่อมเจ้าอุบลพรรณีออกจากฐานันดรศักดิ์ ประกาศในราชกิจจานุเบกษาเมื่อวันที่ 12 สิงหาคม พ.ศ. 2477 มีผลในวันที่ 2 สิงหาคม พ.ศ. 2477
หลังพระบาทสมเด็จพระปกเกล้าเจ้าอยู่หัวสวรรคตไปแล้ว อุบลได้ถวายงานสมเด็จพระนางเจ้ารำไพพรรณี พระบรมราชินีซึ่งประทับอยู่ในประเทศอังกฤษอย่างเงียบ ๆ ด้วยการตั้งเครื่องไทยถวาย
อุบลพำนักอยู่ที่ต่างประเทศจนกระทั่งสิ้นชีพิตักษัยเมื่อวันที่ 6 ธันวาคม พ.ศ. 2528 ชันษา 80 ปี
เครื่องราชอิสริยาภรณ์

พ.ศ. 2461 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
สถานีศาลาแดง

บทความนี้เกี่ยวกับสถานีรถไฟฟ้า สำหรับสถานีวิทยุในอดีต ดูที่ สถานีวิทยุศาลาแดง
สถานีศาลาแดง (อังกฤษ: Sala Daeng station; รหัส: S2) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับเหนือถนนสีลมใกล้กับทางแยกศาลาแดง ในพื้นที่เขตบางรัก กรุงเทพมหานคร เป็นจุดเชื่อมต่อกับสถานีสีลมของรถไฟฟ้ามหานคร สายเฉลิมรัชมงคล ในเวลาเร่งด่วนจะเป็นสถานีที่มีผู้โดยสารใช้งานเป็นอันดับที่ 2 รองจากสถานีสยาม เนื่องจากเป็นสถานีที่ตั้งอยู่ใกล้กับอาคารสำนักงานจำนวนมาก
ที่ตั้ง

ถนนสีลม ด้านหน้าศูนย์การค้าสีลมคอมเพลกซ์ ใกล้กับทางแยกศาลาแดง (จุดบรรจบถนนพระรามที่ 4) ในพื้นที่แขวงสีลมและแขวงสุริยวงศ์ เขตบางรัก กรุงเทพมหานคร